Crusaders-trio onder mes | Nuus24
Kaapstad - Die Crusaders se Israel Dagg, Adam Whitelock en Sean Maitland sal waarskynlik nie verder aan vanjaar se Super Rugby-reeks deelneem nie.Al drie spelers is in die kragmeting teen die Stormers op Nuweland in Kaapstad beseer.Dagg het Dinsdag 'n operasie vir 'n geskeurde sening in sy dyspier ondergaan terwyl die veelsydige agterspeler Whitelock op dieselfde dag vir 'n geskeurde sening in sy borskas opereer is.Die vleuel Maitland word later die week opgeneem vir 'n voetoperasie.Die Crusaders se skrumskakel Kahn Fotuali'i (knie) is ook op Nuweland beseer en sal vir die volgende ses weke op die kantlyn wees. Daar is wel goeie nuus vir skrumskakel Andy Ellis (duim), slot Brad Thorn (kuit) en slot Sam Whitelock (enkel), wat binnekort weer fiks sal wees om op die veld te draf.Die Crusaders speel Saterdagoggend teen die Chiefs in Nelson.Vir die jongste sportnuus volg Nuus24Sport op Twitter.- Sport24
Lees meer oor: beserings | crusaders | super rugby VOLGENDE OP NUUS24X
Dit is nie n' vernedering om teen enige span in die super 15 te verloor nie . Die wyse hoe jy verloor en die vrot kommentaar deur die afrigter is n' vernedering .